# แนวทาง OECD สำหรับวิสาหกิจข้ามชาติ

## ธุรกิจข้ามชาติเคยทำร้ายคุณ ชุมชนของคุณ หรือสิ่งแวดล้อมหรือไม่

พวกเขาอาจเคยละเมิดแนวทางขององค์การเพื่อความร่วมมือทางเศรษฐกิจ
และความพัฒนา (OECD Guidelines) สำหรับวิสาหกิจข้ามชาติ …ศูนย์ “ติดต่อประสานงานแห่งชาติ” สามารถช่วยคุณได้! 

ธุรกิจ “ข้ามชาติ” คือธุรกิจที่มีการประกอบการในต่างประเทศมากกว่าหนึ่งประเทศ ธุรกิจท้องถิ่นอาจเป็นส่วนหนึ่งของ ธุรกิจข้ามชาติ

## “แนวทางขององค์การเพื่อความร่วมมือทางเศรษฐกิจและความพัฒนา” (OECD Guidelines) คืออะไร

**แนวทางขององค์การเพื่อความร่วมมือทางเศรษฐกิจและความพัฒนาสำหรับ
วิสาหกิจข้ามชาติ สำหรับการปฏิบัติตามหลักการดำเนินธุรกิจอย่างรับผิดชอบ** (OECD Guidelines) คือมาตรฐานพฤติกรรมที่ส่งเสริมให้ธุรกิจข้ามชาติ
ดำเนินการอย่างมีความรับผิดชอบ ไม่ว่าจะดำเนินการอยู่ที่ใด แนวทางขององค์การ
เพื่อความร่วมมือทางเศรษฐกิจและความพัฒนา (OECD Guidelines) คุ้มครองสิทธิมนุษยชน สิทธิแรงงาน สิ่งแวดล้อมและประเด็นอื่น ๆ

องค์การเพื่อความร่วมมือทางเศรษฐกิจและความพัฒนา (OECD) คือองค์การระหว่างรัฐที่ส่งเสริมมาตรฐานสากล

## “ศูนย์ติดต่อประสานงานแห่งชาติ” คืออะไร

ประเทศต่าง ๆ มากกว่า 50 ประเทศมี **ศูนย์ติดต่อประสานงานแห่งชาติสำหรับการปฏิบัติการตามหลักการดำเนินการธุรกิจอย่างรับผิดชอบ** เพื่อช่วยแก้ไขข้อร้องเรียนต่อธุรกิจข้ามชาติที่ “เชื่อมโยง” กับประเทศเหล่านั้น ประเทศดังกล่าวมีรายชื่อปรากฎอยู่ที่[เว็บไซต์ องค์การเพื่อความร่วมมือทางเศรษฐกิจและการพัฒนา](https://www.oecd.org/en/networks/national-contact-points-for-responsible-business-conduct.html)

## ฉันสามารถร้องเรียนเกี่ยวกับประเด็นใดได้บ้าง

คุณสามารถร้องเรียนเกี่ยวกับการปฏิบัติของธุรกิจเกี่ยวกับ:

* สิทธิมนุษยชน สิทธิแรงงาน สิ่งแวดล้อมและการเปลี่ยนแปลงสภาพภูมิอากาศ
* การเปิดเผยข้อมูลขององค์กร การทุจริต พฤติกรรมการต่อต้านการแข่งขันและการหลีกเลี่ยงภาษี
* วิทยาศาสตร์และเทคโนโลยีที่มีความรับผิดชอบและการคุ้มครองผู้บริโภค

กรุณาดูรายละเอียดที่[เว็บไซต์แนวทางขององค์การเพื่อความร่วมมือทางเศรษฐกิจและความพัฒนา](https://www.oecd.org/en/publications/oecd-guidelines-for-multinational-enterprises-on-responsible-business-conduct_81f92357-en.html) (OECD Guidelines)

## ประเทศของฉันไม่มีศูนย์ติดต่อประสานงานแห่งชาติฉันจะยังคงร้องเรียนได้หรือไม่

ได้แน่นอน! คุณสามารถร้องเรียนไปยังศูนย์ติดต่อประสานงานแห่งชาติของประเทศอื่นได้ หากธุรกิจข้ามชาติที่คุณกำลังร้องเรียนเชื่อมโยงกับประเทศนั้นเชื่อมโยงหมายถึงธุรกิจนั้น:

* มาจากประเทศที่มีศูนย์ติดต่อประสานงานแห่งชาติ หรือ
* ปฏิบ้ติการในประเทศที่มีศูนย์ติดต่อประสานงานแห่งชาติ

ตัวอย่างเช่น ธุรกิจนั้นสามารถเชื่อมโยงหากมีสำนักงานใหญ่อยู่ในประเทศที่มีศูนย์ติดต่อประสานงานแห่งชาติ หรือมีธุรกิจหรือสินทรัพย์ของตนเองในประเทศที่มีศูนย์ติดต่อประสานงานแห่งชาติ

## ฉันจะร้องเรียนได้อย่างไร

เริ่มด้วยการเลือกศูนย์ติดต่อประสานงานแห่งชาติในประเทศที่เชื่อมโยงกับธุรกิจแห่งนั้น (กรุณาดูด้านบน) และร้องเรียนตามขั้นตอนบนเว็บไซต์ของศูนย์แห่งนั้น คุณควรกล่าวในคำร้องเรียนว่า

คุณคิดว่าธุรกิจแห่งนั้นได้กระทำการละเมิดแนวทางขององค์การเพื่อความร่วมมือทางเศรษฐกิจและความพัฒนาอย่างไร และคุณต้องการให้ธุรกิจแห่งนั้นทำอะไร คุณยังสามารถขอให้ผู้อื่น เช่น องค์กรนอกภาครัฐ (NGO) ร้องเรียนแทนคุณได้

OECD Watch ซึ่งเป็นเครือข่ายชุมชนและองค์กรนอกภาครัฐทั่วโลก [มีคำแนะนำในการเขียนข้อร้องเรียนที่มีประสิทธิผล](https://www.oecdwatch.org/how-to-file-a-complaint/)

|  |  |
| --- | --- |
|   | ตัวอย่าง: สแกนรหัสเพื่อดู [แบบฟอร์มการร้องเรียนของศูนย์ติดต่อประสานงานแห่งชาติออสเตรเลีย](https://ausncp.gov.au/complaints/submit-complaint) |

## เมื่อฉันร้องเรียนแล้วจะเกิดอะไรขึ้น

ศูนย์ติดต่อประสานงานแห่งชาติจะตรวจเช็คข้อร้องเรียนของคุณเกี่ยวกับธุรกิจข้ามชาติที่เชื่อมโยงกับประเทศที่มีศูนย์ติดต่อประสานงานแห่งชาติและการปฏิบัติของธุรกิจแห่งนั้นเกี่ยวข้องกับแนวทางขององค์การเพื่อความร่วมมือทางเศรษฐกิจและความพัฒนาหรือไม่

หากเกี่ยวข้อง ศูนย์ติดต่อประสานงานแห่งชาติอาจช่วยท่านเจรจาต่อรองกับธุรกิจแห่งนั้น หรือขอให้ธุรกิจแห่งนั้นให้ข้อมูลที่สามารถแก้ไขข้อร้องเรียนของคุณ ศูนย์ติดต่อประสานงานแห่งชาติบางแห่งอาจเผยแพร่คำชี้แจงว่า พวกเขาคิดว่าธุรกิจแห่งนั้นดำเนินการอย่างมีความรับผิดชอบตามแนวทางขององค์การเพื่อความร่วมมือทางเศรษฐกิจและความพัฒนา (OECD Guidelines) หรือไม่

การร้องเรียนถือเป็นความลับ แต่โดยปกติแล้วคุณจะอนุญาตให้ศูนย์ติดต่อประสานงานแห่งชาติแบ่งปันข้อมูลบางอย่างกับธุรกิจ เพื่อให้พวกเขาสามารถตอบสนองได้อย่างมีนัยสำคัญ หากคุณกังวลว่าการร้องเรียนของคุณจะทำให้คุณตกอยู่ในความเสี่ยง คุณสามารถถามศูนย์ติดต่อประสานงานแห่งชาติว่าจะช่วยจัดการเรื่องนี้ได้อย่างไร ตัวอย่างเช่น ผ่านการร้องเรียนโดยไม่เปิดเผยตัวตน

## ทำไมจึงร้องเรียนไปที่ศูนย์ติดต่อประสานงานแห่งชาติ

การร้องเรียนไปที่ศูนย์ติดต่อประสานงานแห่งชาติ สร้างความตระหนักรู้ให้สาธารณชน และหมายความว่าธุรกิจแห่งนั้นมีแนวโน้มที่จะพิจารณาเรื่องร้องเรียนของคุณอย่างจริงจัง หลังการสนทนาแล้วธุรกิจอาจตัดสินใจเปลี่ยนพฤติกรรมของตน ขอโทษผู้ร้องเรียนและช่วยแก้ปัญหาให้ ศูนย์ติดต่อประสานงานแห่งชาติไม่ใช่ศาลหรือเจ้าหน้าที่ตำรวจ ดังนั้น จึงให้บริการฟรี และคุณไม่จำเป็นต้องใช้ทนายความ นอกจากนั้นหากคุณเลือกที่จะทำ คุณสามารถถอนคำร้องเรียนของคุณเมื่อใดก็ได้ ค้นหาเพิ่มเติมได้วันนี้!